Keskustelu:Välitodistus

message: En ole itse kuullut käytettävän sanaa kuin siinä merkityksessä, että yläasteella välitodistuksen saivat jossain vaiheessa kesken lukukautta ne, joilla oli uhkana saada vitonen tai nelonen jostain aineesta (pääsin peruskoulusta vuonna 1997) --80.221.30.182 23. joulukuuta 2005 kello 17:15:46 (UTC)
Minä sain välitodistuksen jo kolmannella luokalla. --Matti-92 6. maaliskuuta 2006 kello 14.12 (UTC)
Välitodistuksia annettiin aikoinaan myös oppikouluissa. Aiemmin sellainen annettiin sekä syys- että kevätlukukauden puolivälissä. Lukukausitodistusten tavoin niissäkin oli numerot kaikissa oppiaineissa. Jossakin vaiheessa kuitenkin syyslukukauden välitodistuksista luovuttiin, ja sen sijasta annettiin vain kirjallinen kehotus niille oppilaille, joiden oli syytä parantaa opiskeluaan. KLS 7. elokuuta 2007 kello 11.11 (UTC)
replies: text: Kyllä minä yläasteella sain aina kaksi todistusta vuodessa, ja ainakin Halikossa käytäntö on yhä käytössä. Välitodistus syyslukukaudella ja sitten "kunnon" todistus luokan lopussa. Lukiossa saa välitodistuksen joka jakson jälkeen. Olen tällä hetkellä abiturientti, joten tietoni on ajallaan. --Vnnen 18. tammikuuta 2008 kello 19.16 (UTC)
replies: text: :Tarkoitat varmaan joulutodistusta. Välitodistus annetaan/-ttiin keskellä lukukautta. --Ulrika 18. tammikuuta 2008 kello 19.21 (UTC)

text: :Totta totta. Nyt sekoitin asiat. Hmm.. onkohan peruskoulussa moista enää? Niin, ja virallinen nimitys lukionkin välitodistuksellekin on opintokirjan ote. Välitodistus tuntuu olevan vain oppilaiden suussa syntynyt nimitys. --Vnnen 18. tammikuuta 2008 kello 19.27 (UTC)
replies: text: :: Ainakin meilläpäin annetaan lukioissa ja yläasteilla jokaisen jakson (5 kpl per lukuvuosi) päätteeksi välitodistukseksi kutsuttu papru eikä vain kaks kertaa vuodessa. --Velma 19. tammikuuta 2008 kello 08.28 (UTC)

text: :: Niin ja ala-astelaiset siis saa todistuksen vaan kaks kertaa vuodessa ja niillä on noita kaikkia käytös- yms. juttuja todistuksessa, lukiossa ja yläasteella siinä on vaan kaikkien käytyjen kurssien numerot. --Velma 19. tammikuuta 2008 kello 08.30 (UTC)

message: Kyllä sen saa jo paljon ennen viidennettä luokkaa. --85.23.75.211 22. joulukuuta 2010 kello 11.25 (EET)
replies: text: Ei saa. 109.240.71.197 27. joulukuuta 2023 kello 04.28 (EET)
replies: text: :Meillä ainakin sai jo ensimmäiseltä luokalta lähtien jouluna paperin josta käytettiin nimitystä välitodistus. Tämä jatkui peruskoulun 1. vuodelta aina peruskoulun 9. vuodelle, mutta lukiossa ei enää ollut mitään vastaavaa eikä kesälläkään mitään papereita, paitsi sitten lukion päättötodistus tietenkin. Roomotop (keskustelu) 16. helmikuuta 2024 kello 10.10 (EET)
thread_title:  Viidenneltä luokalta lähtien??? 

message: Kuten ylläolevasta keskustelusta voi päätellä, artikkelin sisältö ei oikein vastaa todellisuutta juuri millään tasolla. -- Cimon Avaro 19. joulukuuta 2023 kello 14.03 (EET)
replies: text: Ensimmäisestä kappaleesta en osaa sanoa, onko siinä mitään perää, mutta ainakaan se ei vastaa oman kouluaikani käytäntöä. Sen sijaan jälkimmäinen kappale, joka koskee oppikouluissa aikoinaan noudatettua käytäntöä, pitää kyllä paikkansa. Lähdemerkinnät tosin puuttuvat, mutta muistan sen vielä hyvin itsekin omalta kouluajaltani. Tosin se syyslukukauden puolivälin välitodistus oli poistettu jo vuosia ennen kuin menin oppikouluun, mutta kehotuksia siinä vaiheessa lukuvuotta kyllä saatettiin antaa. Aivan niin kuin tässä nyt sanotaankin. -KLS (keskustelu) 20. joulukuuta 2023 kello 11.31 (EET)
replies: text: :Vastaan omalta osaltani, sillä käyn yhdeksättä vuosiluokkaa peruskoulussa. Meillä kyllä on jaettu ennen joululomaa aina välitodistukset syyslukukaudelta. Opetushallituksen mukaan opetuksen järjestäjä päättää, jaetaanko välitodistushttps://www.oph.fi/sites/default/files/documents/Apua%20arviointiin%20-koulutus%20Todistukset%20ja%20todistusmerkinn%C3%A4t_3.pdf, ja tarvittaessa 9. luokan oppilaalle jatko-opintoihin hakeutumista varten. Kokeiden ja aineiden keskiarvot tms mitä artikkelissa nyt mainitaan ovat kyllä täysin opetuksen järjestäjän (koulun/kunnan) päätettävissä, mutta luulisin että suurimassa osassa kunnissa välitodistus vastaa vuositodistusta, eli siinä on vain aineiden numerot.

text: :Mutta en tiedä silti, onko tämä aihe tarpeeksi merkittävä? Artikkeli on muutenkin jo tynkä. Onko esim. peruskoulusivulla mainittu tarkemmin todistuksista, voisiko tämän siirtää sinne, tai esimerkiksi tehdä yksi artikkeli jossa kerrotaan myös päättötodistuksesta ja lukuvuositodistuksesta? Raikasta (keskustelu) 6. tammikuuta 2024 kello 18.48 (EET)
replies: text: ::Säilyttäisin, kun on tuore lähdekkin nyt, että välitodistus ei ole täyttä puppua, yritin lähteen pohjalta jotain kirjoittaa artikkeliinkin. Toisena vaihtoehtona tämän voisi yhdistää johonkin käypään artikkeliin, mutta en nyt keksi mihin. Artikkeli voisi olla edellä ehdotettu, jossa käsiteltäisiin myös lukuvuosi- ja päättötodistusta. Miikalassa (keskustelu) 25. tammikuuta 2024 kello 20.34 (EET)

text: ::Vaikuttaa kuitenkin siltä, että nykyisin termiä käytetään peruskouluissa ja lukioissa selvästi eri merkityksessä kuin vielä 1970-luvulla oppikouluissa. Koulujen nykyisiä käytäntöjä en tältä osin tunne, mutta omana kouluaikanani kukaan ei sanonut joululoman alkaessa annettavaa todistusta tai arvostelua välitodistukseksi, vaan tätä nimitystä käytettiin vain siitä, mikä annettiin kevätlukukauden (ja aikaisemmin ilmeisesti myös syyslukukauden) puoliväliksi. Tosin se taisi silloinkin olla täysin epävirallinen mutta kuitenkin nimenomaan tähän merkitykseen vakiintunut nimitys. Itse asiassa se ei kyllä yleensä ollut erillinen todistus, vaan arvosteluvihkoon yhdelle riville kirjoitettu joukko eri aineiden arvosanoja. -KLS (keskustelu) 9. helmikuuta 2024 kello 10.50 (EET)
replies: text: :::En enää vastusta artikkelin säilyttämistä, vaikka sen voisikin tyngittää poistamalla sillisalaatin. -- Cimon Avaro 7. helmikuuta 2024 kello 19.36 (EET)

text: :::Onkohan tämä nyt tällä hyvä? Iivarius (keskustelu) 15. helmikuuta 2024 kello 00.58 (EET)
Oma lapseni on tällä hetkellä ala-asteen kolmannella luokalla. He saavat lukuvuositodistuksen kevätlukukauden päättyessä ja välitodistuksen (tätä nimitystä ainakin opettaja käytti) helmikuussa. Oletan, että helmikuu on ajankohtana lähempänä lukuvuoden puoliväliä kuin syyslukukauden päätös, jolloin omana kouluaikanani annettiin myös todistus. Artikkelia pitäisi siis päivittää nykyaikaan (historia toki säilyttäen). Onko meillä koulutodistuksesta ylipäätään mitään artikkelia? Voisi yhdistää myös sellaiseen. --Elena (keskustelu) 15. helmikuuta 2024 kello 17.54 (EET)
thread_title:  Poistokeskustelu